কলিন কাউড্রে
মাইকেল কলিন কাউড্রে, টনব্রিজের ব্যারন কাউড্রে, সিবিই (ইংরেজি: Colin Cowdrey; জন্ম: ২৪ ডিসেম্বর, ১৯৩২ - মৃত্যু: ৪ ডিসেম্বর, ২০০০) ব্রিটিশ ভারতের মাদ্রাজ প্রেসিডেন্সি এলাকার উদগমণ্ডলম বা উটাকামুন্ড জন্মগ্রহণকারী বিখ্যাত ইংরেজ ক্রিকেট তারকা ছিলেন। তিনি তার সুন্দর ব্যাটিংশৈলীর জন্য বিখ্যাত ছিলেন। সচরাচর পরিচিত কলিন কাউড্রে ১৯৫৪-৭৫ মেয়াদকালে ইংল্যান্ড ক্রিকেট দলে খেলার পাশাপাশি অক্সফোর্ড, কেন্ট কাউন্টি দলে খেলেছেন। টেস্ট ক্রিকেটের ইতিহাসে প্রথম ক্রিকেটার হিসেবে শততম টেস্ট খেলেন ১৯৬৮ সালে অস্ট্রেলিয়া দলের বিপক্ষে।